Liggies bly aan, vir nouArgieffoto Eskom het Maandag aangekondig dat die kragnetwerk stabiel is en dat geen beurtkrag vir die oggend beplan word nie. Die sukkelende kragverskaffer het egter gesê die kragnetwerk is steeds onder druk, veral tydens die aandspitstyd (17:00-21:00), weens ŉ toename in die vraag na elektrisiteit. Eskom het ŉ beroep gedoen op verbruikers om energie-doeltreffende maniere te vind om warm te bly, aangesien koue weerstoestande landswyd ervaar word. “In die winter is daar ŉ verhoogde vraag na elektrisiteit tydens spitstye soggens en saans omdat meer elektrisiteit in hierdie tye gebruik word. Ons doen ’n beroep op al ons kliënte om voort te gaan om hul elektrisiteitsverbruik deur die dag te verminder en om meer te probeer spaar gedurende die piektye van 06:00 tot 10:00 en 17:00 tot 21:00,” het Eskom gesê.